ב"ה, שבט התשע"ה

**אברהם וייס – לחקר התלמוד**

קשה להכריע האם העם יצר את התלמוד או התלמוד יצר את העם... (15)

1. יש הרבה סוגיות וקשה להגדיר את כולן כאחת וכו'. עקרונית על מנת לחקור צריך להכיר את כל זרמי הרוח שבסוגיות ובכל התלמוד וערכו התרבותי והאנושי וחשיבותו ורוח הימים ההם וכו' וזה מן הנמנע. עוסק רק בספרותיות של הסוגיה.
2. הסוגיה ככל היא שו"ט על נושא מסויים. יש קשר למשנה אבל הזיקה למשנה יכולה להיות מכיוונים שונים
3. העקרון הוא שזקנה היא עטרת התורה ההולכת ומקודשת ברבות הימים. לא שהכל מחייב- הכל מסתגל לחיים המשתנים וכו'. מצד אחד אוטוריטה מקודשת ומצד שני הסתגלות.
4. אין סוגיות פיקטיביות (אם מישהו אומר משהו הוא אומר אותו). לפעמים נשמט שם המדיינים, ונשארה סתמא.
5. פעמים שברייתות ומקורות קדומים מובעים בידי אמורא ללא אזכור היותם ברייתות. הסיבה היא האופי הספרותי – השתמשו במקורות קדומים, דיברו אותם ודנו בהם, ולכן הביאום כמוכרים ומושאים לציטוט וידיעה. ('אוירה ספרותית'). אין תמיד הבחנה בין מקור לחידוש, החומר פושט צורה ולובש צורה... (זה הסבר אפשרי לשינויי נוסח)
6. הפעילות היתה 'קביעה ספרותית' (לא סידור). כלומר – פעולה העושה ממסורת חיה מחומר ההולך ונמסר מפה אל פה מאמר ספרותי בעל לשון קבוע ומסויים. תו"כ השו"ט נאמר רעיון. בקצרה, בתמציתיות. הוא עובר מפה לאוזן ואז נקבע ונעשה למימרא ספרותית, וזו הופכת לאבן בנין לסוגיה וכו'. (קביעה – איתמר , איתמר נמי)
7. התלמוד לא התהווה על ידי סידור אלא על ידי לימוד. הלימוד יצר את החומר וקביעת צורתו הספרותית עשאו לחומר תלמודי. על ידי לימוד ממושך על פעולת קביעה ספרותית בלתי פוסקת הלכה ונתרבתה מדור לדור מתכונת החומר שבתלמוד, הלכה ונתוספה בתלמוד שכבה על שכבה והוספה על הוספה. בפרוצס של התהוות ספרותית כזאת אין שום מקום לא לבעית סידור ומסדר במובן המקובל ולא לשאלת כתיבה כענין לעצמו. התהוות התלמוד כיצירה ספרותית, כספר, מתחילה כיצירת החומר שלו, בדורות האמוראים ראשונים והולכת ונמשכת עד הדורות האחרונים (94)
8. לפעמים חלק הגמרא וחלק המימרא לא יצאו מפיו של אותו חכם, והגמרא היא הוספה של דור מאוחר. לפעמים כשחכם מוסר מימרא בשם אמורא אחר הוא מביא עימו גם את השו"ט. למעשה, קשה מאוד לומר במצב שבו הסוגיות לפנינו היכן עובר הגבול בין דברי האמורא לדברי הסתמא דגמרא. ייתכן מאוד והשו"ט הוא מוקדם וייתכן ולא. ייתכן והסוגיה נלמדה עוד לפני מחבר המימרא או לפני החכמים הקרואים בשם במימרות העומדות בראש הסוגיה ומשמשות לה איפוא כאלו נקודות מוצא.
9. הפרוצס של טעויות המעתיקים אינו קשור לפרוצס של התהוות התלמוד. בתקופת הסבוראים והגאונים הראשונים עוד נוצר התלמוד ועובר שכלול. פה ושם ברור שהטעות היא 'אחר תלמודית' ופרי מעשה מעתיק מאוחר.
10. כך מסביר את 'איכא דמתני' את 'לישנא אחרינא'. את 'אי איתמר הכי איתמר' הוא מסביר כהגהה לא של נוסח מתוקן אלא 'אם נאמרה אמירה זו והיא נכונה הרי כך היה על מחברה לסגנן אותה'.
11. יש אי בהירות האם מדובר בנוסחאות שונות או במקורות שונים וקשה להכריע.